Kremenčuko tvenkinys
Kremenčuko tvenkinys (ukr. Кременчуцьке водосховище) – didelis tvenkinys centrinėje Ukrainoje, Dniepro upės slėnyje. Telkšo Čerkasų, Kirovohrado ir Poltavos sričių teritorijose. Ilgis 149 km, plotis iki 28 km. Susidarė tarp 1959–1961 m. patvenkus Dniepro upę Kremenčuko HE užtvanka ties Svitlovodsku, 15 km į vakarus nuo Kremenčuko. Užlieta 212 gyvenviečių (tarp jų Novogeorgijivsko miestas), iškeldinta 133 tūkst. gyventojų. Vystoma pramoninė žvejyba.